**Արմենակ Արծրունի** (հայտնի է **Արման** կեղծանունով, օգոստոս 1901, Կարին, Էրզրումի վիլայեթ, Օսմանյան կայսրություն - 1963, Կահիրե, Եգիպտոս), եգիպտահայ նշանավոր լուսանկարիչ։ Մասնագիտացել է դիմանկարային լուսանկարչության մեջ՝ շահեկան դիրք զբաղեցնելով շուկայում։ Նա հանրաճանաչ է դարձել եգիպտական բարձր խավի շրջանում և Եգիպտոսում առաջին լուսանկարիչն էր, ով օգտագործել է լուսանկարչական հովանոցներ։

Կենսագրություն
--------------

Արմենակ Արծրունին ծնվել է 1901 թվականի օգոստոսին Էրզրումում, որն այն ժամանակ Օսմանյան կայսրության մաս էր։ Նա հոր հետ եկել է Ալեքսանդրիա (Եգիպտոս) 1907 թվականին։ Դպրոցում նա նկարելու կիրք ուներ։ Նա սկսել է աշխատել Ալեքսանդրիայում բնակվող լուսանկարիչ Նադիրի մոտ որպես աշակերտ։ 

Արմանի ֆոտոստուդիան (1950-ական թվականներ)
1925 թվականին գնացել է Կահիրե՝ որպես ավստրիացի հրեա լուսանկարիչ և հայտնի դիմանկարիչ Զոլայի օգնական՝ նրա Արդ էլ-Շերիֆի Միդան Մուստաֆա Քամել փողոցում գտնվող արվեստանոցում։ Զոլան Արծրունուն ուղարկել է Ավստրիա՝ սովորելու սև-սպիտակ լուսանկարների գունավորման, ինչպես նաև աերոգրաֆի (օդային վրձնի), ածխի և կավճի օգտագործման տեխնիկան։

1930 թվականին, Զոլայի մահից հետո, Արծրունին Միդան Մուստաֆա Քամելում բացել է իր սեփական ստուդիան՝ *Armand Studio* անունով։ Հայրը նրա համար պատրաստել է մի հսկա խոշորացուցիչ, որն ի վիճակի էր մեծ չափսերով նեգատիվների հետ աշխատել։ 1950-ականների կեսերին նրա առաջին ստուդիան ոչնչացման սպառնալիքի տակ էր, ուստի նա երկրորդ ստուդիան է բացել 1956 թվականին Թալեաթ Հարբ փողոցում։

Արմանը մասնագիտացել է դիմանկարային լուսանկարչության մեջ և լուսանկարել է քաղաքական գործիչների, կինոաստղերի, կաբարեի հայտնի պարողների, ինչպես նաև՝ թագավորական ընտանիքի անդամներին։ 1952 թվականի հեղափոխությունը չի խանգարել նրա կարիերային, և նա շարունակել է լուսանկարել հայտնի մարդկանց, մասնավորապես՝ Գամալ Աբդել Նասերին և Եգիպտոս այցելող օտարերկրյա պետությունների ղեկավարներին։

Արմանը հատկապես հայտնի էր հարսանեկան լուսանկարների մշակված կարգավորումներով։ Նա նաև երբեմն հյուրանոցների և հանրախանութների լուսանկարների պատվերներ էր ստանում։

Նրա որդին՝ Արմանը, աշխատել է որպես նրա օգնական դեռևս 1960 թվականին, իսկ ստուդիան ստանձնել է հոր մահից հետո՝ 1963 թվականին։ Նա իր լուսանկարները ստորագրում է այնպես, ինչպես հայրը։

Պատկերասրահ
-----------

* Նարիման թագուհին, 1951 թ.Նարիման թագուհին, 1951 թ.
* Արքայադուստր Ֆաիզա Ռաուֆը, 1940-ական թթ.Արքայադուստր Ֆաիզա Ռաուֆը, 1940-ական թթ.
* Դերասանուհի և պորտապարուհի Սամիա Ջամալը, 1950-ական թթ.Դերասանուհի և պորտապարուհի Սամիա Ջամալը, 1950-ական թթ.
* Երգչուհի Լեյլա Մուրադը, 1950-ական թթ.Երգչուհի Լեյլա Մուրադը, 1950-ական թթ.
* Անանուն կին, 1940-ական թթ.Անանուն կին, 1940-ական թթ.
* Անանուն կին, 1950-ական թթ.Անանուն կին, 1950-ական թթ.

Ծանոթագրություններ
------------------

1. 1 2  RKDartists (նիդերլ.)
2. 1 2  Photographers’ Identities Catalog
3. 1 2 3 4 5 6  «ACAM - Livres arméniens - ZAATARI, Akram». *www.acam-france.org*. Վերցված է 2022 թ․ հունիսի 30-ին.

Արտաքին հղումներ
----------------

* Zaatari, Akram (1999). *Portraits du Caire: Van Leo, Armand, Alban* [*Portraits of Cairo: Van Leo, Armand, Alban*]. Fondation Arabe pour l'Image (French). Arles: Actes Sud. ISBN 978-2-7427-2252-5. OCLC 41529732.`{{cite book}}`: CS1 սպաս․ չճանաչված լեզու (link)
	+ «Akram ZAATARI (n. 1966)». *Association Culturelle Arménienne de Marne-la-Vallée (France)* (ֆրանսերեն).
* Արմենակ Արծրունի

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արման (լուսանկարիչ)» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BNF: 13546119d · GND: 122111702 · ICCU: VEAV324524 · ISNI: 0000000054915389 · SUDOC: 050782274 · VIAF: 69801750 · WorldCat VIAF: 69801750 |

 |

 |